Brinġiel Parmiġġjan
Ingredjenti 6 brinġiliet żgħar 600g mozzarella 600g tadam imqaxxar 100g ġobon Parmiġġjan 80g basal imqatta' rqiq 3 weraq tal-ħabaq imqatta' rqiq ftit dqiq żejt taż-żebbuġa melħ u bżar Metodu Lesti l-brinġiel billi taħslu u tqattgħu roti roti. Ħallat flimkien iż-żejt, il-basal, it-tadam, il-weraq tal-ħabaq u l-melħ u l-bżar. Għaddi l-brinġiel mid-dqiq u aqlih fiż-żejt. Poġġi saff brinġiel fil-qiegħ tad-dixx tal-forn, imbagħad fuqu roxx ftit ġobon pariġġjan, ftit mit-taħlita tat-tadams u l-biċċiet tal-mozzarella. Irrepeti dan il-proċess sakemm tuża l-ingredjenti kollha. Spiċċa b'saff tat-tadam u mozzarella. Sajjar f'forn jaħraq għal madwar 20 minuta. Servi sħun.